พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยศิลปากรพ.ศ. ๒๕๑๒ ภูมิพลอดุลยเดช ป.ร.ให้ไว้ ณ วันที่ ๑๔สิงหาคม พ.ศ. ๒๕๑๒เป็นปีที่ ๒๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยศิลปากรอาศัยอำนาจตามความในมาตรา ๑๕๓ของรัฐธรรมนูญแห่งราชอาณาจักรไทย กับมาตรา ๔๐ และมาตรา ๔๔ แห่งพระราชบัญญัติมหาวิทยาลัยศิลปากรพ.ศ. ๒๕๑๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยศิลปากร พ.ศ.๒๕๑๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชา ในมหาวิทยาลัยศิลปากร ดังนี้(๑) สาขาวิชาจิตรกรรม มีปริญญาสามชั้น คือ(ก) เอก เรียกว่า ศิลปดุษฎีบัณฑิต(จิตรกรรม) ใช้อักษรย่อศ.ด. (จิตรกรรม)(ข) โท เรียกว่า ศิลปมหาบัณฑิต (จิตรกรรม) ใช้อักษรย่อ ศ.ม. (จิตรกรรม)(ค) ตรี เรียกว่า ศิลปบัณฑิต (จิตรกรรม) ใช้อักษรย่อ ศ.บ. (จิตรกรรม)(๒) สาขาวิชาประติมากรรม มีปริญญาสามชั้น คือ(ก) เอก เรียกว่า ศิลปดุษฎีบัณฑิต (ประติมากรรม) ใช้อักษรย่อ ศ.ด. (ประติมากรรม)(ข) โท เรียกว่า ศิลปมหาบัณฑิต (ประติมากรรม) ใช้อักษรย่อศ.ม. (ประติมากรรม)(ค) ตรี เรียกว่า ศิลปบัณฑิต (ประติมากรรม) ใช้อักษรย่อศ.บ. (ประติมากรรม)(๓) สาขาวิชาภาพพิมพ์ มีปริญญาสามชั้น คือ(ก) เอก เรียกว่า ศิลปดุษฎีบัณฑิต (ภาพพิมพ์) ใช้อักษรย่อศ.ด. (ภาพพิมพ์)(ข) โท เรียกว่า ศิลปมหาบัณฑิต (ภาพพิมพ์) ใช้อักษรย่อศ.ม. (ภาพพิมพ์)(ค) ตรี เรียกว่า ศิลปบัณฑิต (ภาพพิมพ์) ใช้อักษรย่อศ.บ. (ภาพพิมพ์)(๔) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อสถ.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อสถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อสถ.บ.(๕) สาขาวิชาโบราณคดี มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต (โบราณคดี) ใช้อักษรย่อศศ.ด. (โบราณคดี)(ข) โท เรียกว่า ศิลปศาสตรมหาบัณฑิต(โบราณคดี) ใช้อักษรย่อ ศศ.ม. (โบราณคดี)(ค) ตรี เรียกว่า ศิลปศาสตรบัณฑิต (โบราณคดี) ใช้อักษรย่อศศ.บ. (โบราณคดี)(๖) สาขาวิชามัณฑนะศิลป มีปริญญาสามชั้น คือ(ก) เอก เรียกว่า ศิลปดุษฎีบัณฑิต (มัณฑนะศิลป) ใช้อักษรย่อศ.ด. (มัณฑนะศิลป)(ข) โท เรียกว่า ศิลปมหาบัณฑิต (มัณฑนะศิลป) ใช้อักษรย่อศ.ม. (มัณฑนะศิลป)(ค) ตรี เรียกว่า ศิลปบัณฑิต (มัณฑนะศิลป) ใช้อักษรย่อศ.บ. (มัณฑนะศิลป)(๗) สาขาวิชาอักษรศาสตร์ มีปริญญาสามชั้น คือ(ก) เอก เรียกว่า อักษรศาสตรดุษฎีบัณฑิต ใช้อักษรย่ออ.ด.(ข) โท เรียกว่า อักษรศาสตรมหาบัณฑิต ใช้อักษรย่ออ.ม.(ค) ตรี เรียกว่า อักษรศาสตรบัณฑิต ใช้อักษรย่ออ.บ.(๘) สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ศึกษาศาสตรดุษฎีบัณฑิต ใช้อักษรย่อศษ.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อศษ.บ.(๙)[๓]สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิตใช้อักษรย่อวท.ด.(ข) โท เรียกว่า วิทยาศาสตรมหาบัณฑิตใช้อักษรย่อวท.ม.(ค) ตรี เรียกว่า วิทยาศาสตรบัณฑิตใช้อักษรย่อวท.บ.มาตรา ๔ให้กำหนดลักษณะ ชนิด ประเภท และส่วนประกอบของครุยวิทยฐานะของมหาวิทยาลัยศิลปากรดังนี้(๑) ครุยดุษฎีบัณฑิต เป็นเสื้อคลุมผ้าสีดำผ่าอกตลอด หลังจีบยาวเหนือข้อเท้าประมาณ ๑๕ เซนติเมตรด้านหน้าทั้งสองข้างโอบรอบคอเสื้อมีแถบกำมะยี่สีดำ กว้าง ๕ เซนติเมตร ยาวตลอดตัวเสื้อแขนเสื้อจีบพองยาวถึงข้อมือ ปลายแขนพับตลบเข้าข้างในเป็นสองชั้น ตอนกลางแขนทั้งสองข้างมีแถบกำมะหยี่สีดำกว้าง ๕ เซนติเมตร ยาวพาดด้านข้าง จำนวนสามแถบติดเรียงกันระยะห่าง ๔ เซนติเมตรมีผ้าคล้องคอ ด้านนอกกำมะหยี่สีดำ ด้านในผ้าสีตามสีสาขาวิชาและขลิบริมด้วยกำมะหยี่สีดำกว้าง ๒ เซนติเมตร โดยรอบ ประกอบด้วยหมวกแผ่นสี่เหลี่ยมจัตุรัสผ้าสีดำติดกระดุมสีดำที่กลางหมวกหนึ่งเม็ดโยงมาด้วยไหมสีทองที่ขอบหมวก มีพู่ไหมสีทองยาว๒๐ เซนติเมตร จากขอบหมวก(๒) ครุยมหาบัณฑิต เช่นเดียวกับครุยดุษฎีบัณฑิตแต่ที่แขนเสื้อทั้งสองข้างมีแถบกำมะหยี่สีดำเพียงข้างละสองแถบ มีผ้าคล้องคอด้านในกำมะหยี่ดำ ด้านนอกผ้าสีดำและขลิบริมด้วยผ้าสีตามสีสาขาวิชา กว้าง ๔ เซนติเมตรโดยรอบ ประกอบด้วยหมวกเช่นเดียวกับหมวกดุษฎีบัณฑิต แต่เส้นโยงและพู่ไหมสีดำ(๓) ครุยบัณฑิต เช่นเดียวกับครุยมหาบัณฑิตแต่ด้านหน้าทั้งสองข้างโอบรอบคอเสื้อเป็นผ้าสีดำ แขนเสื้อทั้งสองข้างไม่มีแถบผ้าคล้องคอขลิบริม กว้าง ๒ เซนติเมตรโดยรอบประกอบด้วยหมวกเช่นเดียวกับหมวกมหาบัณฑิตมาตรา ๕[๔] ให้ใช้สีสาขาวิชา ดังนี้(๑) สีเหลือง สำหรับสาขาวิชาจิตรกรรม สาขาวิชาประติมากรรมและสาขาวิชาภาพพิมพ์(๒) สีเทาอ่อน สำหรับสาขาวิชาสถาปัตยกรรมศาสตร์(๓) สีม่วง สำหรับสาขาวิชาโบราณคดี(๔) สีแสด สำหรับสาขาวิชามัณฑนะศิลป(๕) สีฟ้า สำหรับสาขาวิชาอักษรศาสตร์(๖) สีน้ำเงิน สำหรับสาขาวิชาศึกษาศาสตร์(๗)[๕]สีเหลืองทอง สำหรับสาขาวิชาวิทยาศาสตร์มาตรา ๖เข็มวิทยฐานะของมหาวิทยาลัยศิลปากร มีลักษณะเป็นรูปวงกลมแบนเส้นผ่าศูนย์กลาง ๓๕ มิลลิเมตร ทำด้วยโลหะลงยาสีขาว ขอบริมนอกวงกลมโดยรอบเป็นโลหะสีเงินกว้าง ๑ มิลลิเมตร ตรงกลางมีตราของมหาวิทยาลัย ทำด้วยโลหะสีเงินดุนนูน ด้านหลังจารึกอักษรย่อชื่อปริญญาหรืออนุปริญญา และปีการศึกษาที่ได้รับมาตรา ๗ให้มหาวิทยาลัยศิลปากรจัดทำครุยวิทยฐานะ และเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๘ ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่ได้มีการประกาศใช้พระราชบัญญัติมหาวิทยาลัยศิลปากร พ.ศ. ๒๕๑๑เพื่อจัดการศึกษาและดำเนินการวิจัยในสาขาวิชาต่าง ๆจนถึงขั้นที่จะให้ปริญญาแก่ผู้สำเร็จการศึกษาตามหลักสูตร แต่ขณะนี้ยังไม่มีพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยศิลปากร จึงจำเป็นต้องตราพระราชกฤษฎีกานี้ขึ้นพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยศิลปากร (ฉบับที่ ๒) พ.ศ. ๒๕๑๔[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยศิลปากรได้เปลี่ยนชื่อปริญญาในสาขาวิชาโบราณคดี และได้ตั้งคณะศึกษาศาสตร์ขึ้นใหม่อีกคณะหนึ่งเป็นผลให้ปริญญา และอักษรย่อสำหรับสาขาวิชาโบราณคดีต้องเปลี่ยนไปและต้องกำหนดปริญญา และอักษรย่อสำหรับสาขาวิชาศึกษาศาสตร์ขึ้นใหม่ จึงจำเป็นต้องตราพระราชกฤษฎีกานี้ขึ้นพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยศิลปากร (ฉบับที่ ๓) พ.ศ. ๒๕๑๘[๗]หมายเหตุ :- เหตุผลในการใช้พระราชกฤษฎีกาฉบับนี้ คือเนื่องจากได้จัดตั้งคณะวิทยาศาสตร์เพิ่มขึ้นในมหาวิทยาลัยศิลปากรสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยาฐานะ และเข็มวิทยะฐานะ ของมหาวิทยาลัยศิลปากร เกี่ยวกับการกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ เฉพาะสาขาวิทยาศาสตร์ในคณะวิทยาศาสตร์จึงจำเป็นต้องตราพระราชกฤษฎีกานี้ขึ้นกนกพร/ผู้จัดทำ๑๕ พฤศจิกายน ๒๕๕๓กวินทราดา/ผู้ตรวจ[๑] ราชกิจจานุเบกษาเล่ม ๘๖/ตอนที่ ๗๖/หน้า ๗๖๑/๒๖ สิงหาคม ๒๕๑๒[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยศิลปากร (ฉบับที่๒) พ.ศ. ๒๕๑๔[๓] มาตรา ๓ (๙)เพิ่มโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยศิลปากร (ฉบับที่๓) พ.ศ. ๒๕๑๘[๔] มาตรา ๕แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยศิลปากร (ฉบับที่๒) พ.ศ. ๒๕๑๔[๕] มาตรา ๕ (๗)เพิ่มโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยศิลปากร (ฉบับที่๓) พ.ศ. ๒๕๑๘[๖] ราชกิจจานุเบกษา เล่ม ๘๘/ตอนที่ ๓๓/หน้า ๑๔๗/๓๐ มีนาคม ๒๕๑๔[๗] ราชกิจจานุเบกษาเล่ม ๙๒/ตอนที่ ๑๑๔/ฉบับพิเศษ หน้า ๗/๑๙ มิถุนายน ๒๕๑๘